CELEX: 62013CN0100
Language: mt
Date: 2013-02-27 00:00:00
Title: Kawża C-100/13: Rikors ippreżentat fis- 27 ta’ Frar 2013 — Il-Kummissjoni Ewropea vs Ir-Repubblika Federali tal-Ġermanja

20.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 114/29
            
         Rikors ippreżentat fis-27 ta’ Frar 2013 — Il-Kummissjoni Ewropea vs Ir-Repubblika Federali tal-Ġermanja
   (Kawża C-100/13)
   2013/C 114/45
   Lingwa tal-kawża: il-Ġermaniż
   
      Partijiet
   
   
      Rikorrenti: Il-Kummissjoni Ewropea (rappreżentanti: G. Wilms u G. Zavvos, aġenti)
   
      Konvenuta: Ir-Repubblika Federali tal-Ġermanja
   
      Talbiet tar-rikorrenti
   
   Il-Kummissjoni Ewropea titlob l-Qorti tal-Ġustizzja tagħti d-deċiżjoni li ġejja:
   
               —
            
            
               Il-konvenuta naqset milli twettaq l-obbligi tagħha taħt id-Direttiva tal-Kunsill 89/106/KEE, tal-21 ta’ Diċembru 1989, dwar l-approssimazzjoni ta’ liġijiet, regolamenti u dispożizzjonijet amministrattivi tal-Istati Membri dwar il-prodotti għall-bini (1), b’mod partikolari skont l-Artikolu 4(2) u l-Artikolu 6(1), peress illi l-awtoritajiet Ġermaniżi jużaw il-listi tar-regoli ta’ kostruzzjoni sabiex jeħtieġu approvazzjonijiet supplimentari għall-aċċess effettiv għas-suq u l-użu ta’ prodotti ta’ kostruzzjoni minflok ma jadottaw il-metodi u kriterji ta’ evalwazzjoni meħtieġa fil-kuntest tan-normi Ewropej armonizzati.
            
         
               —
            
            
               Tikkundanna lill-konvenuta għall-ispejjeż.
            
         
      Motivi u argumenti prinċipali
   
   Il-konvenuta kisret l-Artikoli 4 u 6 tad-Direttiva 89/106/KEE. L-użu ta’ listi tar-regoli ta’ kostruzzjoni wassal sabiex ikunu meħtieġa approvazzjonijiet minn qabel supplimentari għall-aċċess effettiv għas-suq u għall-użu ta’ dawn il-prodotti. Ta’ spiss, dan ma kienx jikkonċerna rekwiżiti evenwtali li jikkonċernaw karatteristi ġodda. Dan kien jikkonstisti pjottost sabiex jinżammu rekwiżiti ffissati qabel l-armonizzazzjoni li setgħu u jmisshom kienu koperti bl-adozzjoni tal-metodi u tal-kriterji ta’ evalwazzjoni meħtieġa fil-kuntest armonizzat.
   
      (1)  ĠU Edizzjoni Speċjali bil-Malti, Kapitolu 13, Vol. 9, p. 296.